Durbanville - Wikipedia
Koördinate: 33°49′57″S 18°38′51″O﻿ / ﻿33.83250°S 18.64750°O﻿ / -33.83250; 18.64750Koördinate: 33°49′57″S 18°38′51″O﻿ / ﻿33.83250°S 18.64750°O﻿ / -33.83250; 18.64750
27,41 km² (10,6 vk m)
2 000/km² (5 180/myl2)
Durbanville is geleë in die Wes-Kaap en grens aan Bellville.
Durbanville was met sy natuurlike varswaterfontein en baie koeltebome 'n oornagplek vir reisigers van Kaapstad na die noorde. Hul afklimplek was by Pampoenkraal (soos die plaas aanvanklik bekend was).
Die NG gemeente Durbanville se kerkgebou in 1917.
Die VOC het in 1683 'n veepos by Vissershok (genoem na ene Hendrik Visser) aangelê. Hy het dit ontwikkel tot 'n belangrike veeplaas wat koring, vee en pluimvee aan die goewerneur voorsien het. Daardie tyd het plase soos Diemersdal, Fisantekraal, Eversdal en Mosselbank ook ontwikkel.
Op 23 September 1824 het elf boere van die Tygerbergstreek met die hulp van die landdros van die Kaapse distrik, J.W. Stoll, ’n versoekskrif gerig aan goewerneur lord Charles Somerset om hul eie kerk te bou. Dit is toegestaan en die kerk is op 6 Augustus 1826 ingewy. Tussen die kerkgebou (bedehuis) en die fontein het die Pampoenkraalnedersetting ontwikkel. Die gemeente was bekend as die “Tijgerbergse gemeente.”
Op die kerkraadsvergadering van 26 Januarie 1836 het ds J.J. Beck daarop gewys dat die ontwikkelende dorpie ’n naam gegee moet word. Die kerkraad besluit toe om na afloop van die eerskomende Sondag se erediens op 31 Januarie 1836 ’n beraad daaroor te hou. Daardie vergadering het toe op die naam D’Urban besluit, genoem na Sir Benjamin D'Urban, wat van 1834 tot 1838 die Kaapse Goewerneur was.
Sir Benjamin het die versoek toegestaan en vanaf 2 September 1836 het die dorp dus bekend gestaan as D’Urban. Kort daarna is daar ook na die gemeente verwys as die Gemeente D’Urban. Ten einde die verwarring met Durban in Natal uit te skakel, het die Kaapse Sinode van 1886 besluit dat die gemeente voortaan as Durbanville bekend sou staan, en gevolglik het die dorp ook Durbanville geword.
Op die hoek van Voortrekker- en Durbanweg in Bellville is 'n mylklip met die Romeinse syfer 12 wat herinner dat Bellville (eers genoem Durbanweg-stasie) die wegdraaiplek was vanaf die hoofspoorlyn tussen Kaapstad en Somerset-Strand na Durbanville.
Rust-en-Vrede is 'n historiese baken in Durbanville. Dit dateer uit 1840-50 en is aanvanklik gebou as polisiekantoor en tronk. In 1856 is dit na landdroskantore verander en later verkoop en in wooneenhede omskep voor die munisipaliteit dit in die vroeë tagtigs teruggekoop het. In 1984 is dit tot nasionale gedenkwaardigheid verklaar.
Oom Vossie Voortrekkers Amptelike webblad van die Oom Vossie Voortrekker kommando
Woongebiede[wysig | wysig bron]
Alphen Rise (Woongebied)
Amanda Glen (Woongebied)
Aurora Estate (Woongebied)
Avalon Estate (Woongebied)
Avenue Heights (Woongebied)
Brentwood Park (Woongebied)
Durban Villas (Woongebied)
Durbanville Country Estate (Woongebied)
Durbanville Hills (Woongebied)
Durbanville Industria (Industrieel)
Durbanville Meadows (Woongebied)
East Rock (Woongebied)
Eversdal Heights (Woongebied)
Kenridge Heights (Woongebied)
Langeberg Hills (Woongebied)
Langeberg Village (Woongebied)
Onze Molen (Woongebied)
Parkview village (Woongebied)
Proteaville East (Woongebied)
Protea Heights (Woongebied)
Sonstraal Heights (Woongebied)
The Crest (Woongebied)
Valmary Park (Woongebied)
Welgevonden Estate (Woongebied)
Durbanville se munisipale raad het in 1948 'n wapen aangeneem. Dit is in 1981 by die Buro vir Heraldiek geregistreer : In goud, 'n swart keper belaai met drie goue gerwe, vergesel in die skildhoof van twee swart sespuntige sterre en in die skildvoet van 'n druiwetros van natuurlike kleur. Die helmteken was 'n rooi sfinks belaai met drie goue ringe, en die wapenspreuk "Sit nomine digna". Ivan Mitford-Barberton en H. Ellis Tomlinson het die wapen ontwerp. Dit is op sir Benjamin D'Urban s'n gebaseer.
Laerskool Gene Louw
Ds. Anton Daniël Lückhoff
↑ Wes-Kaapse Argief : Dubanville Munisipale Notules (12 April 1948).
Ontsluit van "https://af.wikipedia.org/w/index.php?title=Durbanville&oldid=1412127"	Kategorie: Voorstede van KaapstadVersteekte kategorie: Koördinate op Wikidata	Navigasie-keuseskerm
DeutschEnglishFrançaisRomânăРусский	Wysig skakels	Die bladsy is laas op 14 Januarie 2016 om 09:10 bygewerk.